पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल में अब मेडिकल शॉप की तरह ही आयुर्वेदिक व यूनानी जड़ी-बूटी की दुकानें भी खुल सकेंगी। गैस पीड़ित संघर्ष सहयोग समिति की संयोजक साधना कर्णिक प्रधान ने दैनिक भास्कर को बताया कि कलेक्टर ने स्थिति साफ कर दी है। उनका कहना है कि आदेश में मेडिकल शॉप की तरह ही इन दुकानों पर भी रोक नहीं है। अभी लॉकडाउन में इन दुकानों को बंद रखा गया है।
कर्णिक ने कहा कि उन्होंने दो दिन पहले कलेक्टर अविनाश लवानिया को बताया कि इम्यूनिटी बढ़ाने व आम दिनचर्या में आने वाली पारंपरिक आयुर्वेदिक व यूनानी जड़ी बूटियों की दुकानें बंद होने के कारण आम लोगों को परेशानी हो रही है। कई लोगों के लिए यह जड़ी बूटी ही उनके लिए संक्रमण से बचाव के लिए सकारात्मक बनाए रखने में कारगर होती हैं।
वर्षों से विभिन्न रोगों से बचाव व इम्यूनिटी बढ़ाने के लिए पारंपरिक जड़ी बूटियों जैसे गिलोय, अश्वगंधा और सोंठ आदि के काढ़े व विभिन्न जड़ी बूटी की पाउडर पर निर्भर हैं। यह गर्भवती महिलाओं के लिए भी जरूरी है, लेकिन लॉकडाउन के कारण वर्षों से चल रही यह दुकानें बंद हैं। कंपनियों की आयुर्वेदिक पेटेंट दवाएं महंगी हैं।
इस कारण इस तरह की दुकानों का खोला जाना जरूरी है। इस पर कलेक्टर ने कहा, उन्होंने लॉकडाउन में ऐसी दुकानें भी बंद करने के निर्देश नहीं दिए हैं। यह दुकानें खुल सकती हैं। इसके बाद कर्णिक ने शनिवार को मुख्यमंत्री शिवराज सिंह चौहान और गृह मंत्री नरोत्तम मिश्रा को पत्र लिखकर संपूर्ण मध्य प्रदेश की जड़ी बूटी पाउडर की दुकानें खोलने की भी मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn